Den Samling af Eskimokranier, der er tilvejebragt ved den 
af Premierlieutenant Ryder ledede Expedition til den nordlige 
Del af Grønlands Østkyst, har sin væsenligste Interesse ved 
den Omstændighed, at den hidrører fra en Befolkning, som 
repræsenterer det yderste Led af hele den vidt udbredte eski¬ 
moiske Race og maa antages at have holdt sig fri for enhver 
Indblanding af fremmede Elementer. En saadan Befolkning 
egner sig fremfor nogen anden til Udgangspunkt for Studiet af 
de Stammeforskjelligheder, som uden al Tvivl maa kunne paa¬ 
vises indenfor denne ejendommelige Race, hvis Afstamning og 
Slægtskabsforhold endnu ere saa dunkle, og jeg har derfor ikke 
ment at burde tilbageholde det Bidrag til Racens Kraniologi, 
der her kan gives, uagtet det foreliggende Materiale er for 
ringe til en blot nogenlunde udtømmende Behandling af Emnet. 
Samlingen danner et værdifuldt Supplement til den af 
Pansch beskrevne, der stammer fra Egnene ved Cap Borlase 
Warren, hvor den anden tyske Polarexpedition indsamlede et 
lignende Antal af Kranier 1 ). Den omfatter 9 fuldstændige og 6 
mindre vel bevarede Kranier af voxne Individer samt et Barne- 
kranium, medens Pansch havde 6 Kranier af fuldvoxne, 2 af 
yngre Individer og 3 Barnekranier til sin Raadighed. 
) Die zweite deutsche Nordpolarfahrt. Leipzig 1874, II. p. 144—.36. 
